सामग्री: संभाजी भिडे

1. गांधीबाधा हा देशाला झालेला रोग - संभाजी भिडे

"देशातील इंग्रजांचे राज्य घालवण्यासाठी क्रांतिकारकांनी आयुष्याचा उदंड होम केला. परंतु आमच्या देशाला स्वातंत्र्य 'पूज्य' महात्मा गांधीजींच्या नेतृत्वामुळे मिळाले. हा 'गांधीबाधा' देशाला लागलेला रोग आहे," असं वक्तव्यं वक्तव्यं शिवप्रतिष्ठानच्या संभाजी भिडे यांनी केलं आहे. सकाळनं ही बातमी दिलीये. 

म्लेंच्छ बाधा, आंग्ल बाधा आणि गांधीबाधा नामशेष करणारा मंत्र शिवाजी महाराज आणि संभाजी महाराज आहे, असंही भिडे यांनी म्हटलं. 

शिवप्रतिष्ठानच्या वतीनं CAA आणि NRC च्या समर्थनार्थ सांगलीत मोर्चाचं आयोजन करण्यात आलं होतं. यावेळी ते बोलत होते. 

त्यांनी म्हटलं, "CAA आणि NRC कायदा देशहिताचा आहे. कायद्याला विरोध करणारे देशद्रोही आणि इरसाल आहेत. हिंदू माणसाला आत्मोद्धार कळतो, पण राष्ट्रोद्धार कळत नाही. व्यक्तिगत पातळीवर जगात तोड मिळणार नाही, इतका हिंदू माणूस चांगला आहे. पण, राष्ट्र, समाज आणि धार्मिक पातळीवर तो पराभूत झालेला आहे." 

2. 'मंत्री आहोत याचे भान ठेवा, उगाच पाण्याच्या टाकीवर चढू नका'

"आपण आता मंत्री आहात याचे भान ठेवून वागा. उगाच कोणत्याही विषयावरून पाण्याच्या टाकीवर चढण्याचं आंदोलन करू नका," असा सल्ला मुख्यमंत्री उद्धव ठाकरे यांनी मंत्रिमंडळाच्या विस्तारानंतर झालेल्या बैठकीत दिला आहे. लोकसत्तानं ही बातमी दिली आहे.

"आपण वेगवेगळ्या विचारांचे पक्ष एकत्र आलो असलो, तरी आपल्याला जनतेनं निवडून दिलं आहे. त्यामुळे जनतेचे प्रश्न सोडवण्याबाबत आपण सगळे एक आहोत. एक कुटुंब म्हणून आपल्याला काम करायचं आहे. एखाद्या विषयावर वेगवेगळी भूमिका जरी असली, तरी राज्यासाठी हिताचे काय याचाच विचार आपल्याला करायचा आहे याचं भान सर्वांनीच ठेवू या," असं उद्धव यांनी म्हटलं. 

2 लाखांपेक्षा अधिक कर्ज असलेल्या शेतकऱ्यांसाठी लवकरच नवीन योजना आणू, असंही उद्धव ठाकरेंनी स्पष्ट केलं आहे.

याविषयी ते म्हणाले, "आपण आता मंत्री आहात याचे भान ठेवून वागा. उगाच कोणत्याही विषयावरून पाण्याच्या टाकीवर चढण्याचं आंदोलन करू नका. आता तुम्हाला कोणी खाली उतरवणार नाही. त्यामुळे कर्जमाफी तसंच सरकारचे अन्य निर्णय जनतेपर्यंत प्रभावीपणे पोहोचवण्याचं काम करा."

3. पॅन-आधार कार्ड लिंक करण्यास मुदतवाढ

पॅन-आधार कार्ड लिंक करण्याची मुदत केंद्र सरकारनं मार्च 2020 पर्यंत वाढवली आहे. सध्याची मुदत 31 डिसेंबर 2019 होती....\nमागील सामग्री खालीलप्रमाणे सारांशित केली जाऊ शकते:
आज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्या थोडक्यात पाहूया.